kardosdrur/scandi-wiki huggingface dataset:
Kortsnudet myrepindsvin

Det kortsnudede myrepindsvin (latin: Tachyglossus aculeatus) er et kloakdyr. Det er det eneste medlem af slægten Tachyglossus.

Det lever i dele af Australien, på Tasmanien og i det sydøstlige Ny Guinea.

Det er mellem 30 og 45 cm langt og har en ca. 9 cm lang hale.

Hannen har en penis med fire penishoveder. Hannen kan selv "vælge" hvilken halvdel af penissen den vil erigere. Når hannens penis ikke anvendes gemmes den i kroppen.

Underarter 
 Tachyglossus aculeatus aculeatus
 Tachyglossus aculeatus lawesi
 Tachyglossus aculeatus setosus
 Tachyglossus aculeatus typicus

Referencer 
 Taxonomicon – Tachyglossus aculeatus

Eksterne henvisninger 
 IUCN Red List of Threatened Species: Tachyglossus aculeatus

Kloakdyr
Pandeli Majko

Pandeli Majko (født 15. september 1967) er en albansk ingeniør og politiker, der var Albaniens premierminister fra 1998 til 1999 og igen i 2002. Han er et fremtrædende medlem af Socialistpartiet (Partia Socialiste e Shqipërisë).

Biografi 
Pandeli Majko er uddannet som ingeniør fra Tiranas Universitet. Han blev engageret i politisk arbejde i studenterbevægelsen omkring 1990-1991, da Hoxha-styret brød sammen. Fra 1992 til 1995 var han formand for den euro-socialistiske ungdomsbevægelse, FRESSH. Fra 1992 har han været parlamentsmedlem.

Da daværende premierminister Fatos Nano flygtede til Makedonien under urolighederne i september 1998 – efter attentatet på den demokratiske politiker Azem Hajdari – blev Majko Albaniens premierminister. Efter krigen i Kosovo i 1999 blev han skubbet til side af Ilir Meta.

Pandeli Majko var på ny premierminister i en overgangsperiode fra februar til juli 2002, efter at der var opstået uenighed mellem partiformanden, Fatos Nano, og premierministeren, Ilir Meta, der førte til sidstnævntes fratræden. Majko blev efterfølgende forsvarsminister i Nanos regering i 2002 og havde denne post frem til valget i 2005.

I efteråret 2005 blev han valgt som generalsekretær for Socialistpartiet, formentlig som en slags modvægt til den nye formand, Edi Rama.

Eksterne henvisninger 

 Opslag på Albaniens Parlaments web-site 
 Kilde: Bjørn Andersen: Albansk navnebog 2000

 Kilde: Bjørn Andersen: Albansk Almanak, 1999 ff.

Politikere fra Albanien
Albaniens premierministre
Personer fra Tirana
Sønder Vissing Kirke

Sønder Vissing Kirke ligger i landsbyen Sønder Vissing i Sønder Vissing Sogn, knap 7 kilometer nord for Brædstrup, Horsens Kommune.

I våbenhuset står runestenen Sdr. Vissing 2, mens runestenen Sdr. Vissing 1 står inde i selve hovedskibet, under orgelet.

Eksterne kilder og henvisninger 
 Sønder Vissing Kirke hos KortTilKirken.dk
 Sønder Vissing Kirke hos danmarkskirker.natmus.dk (Danmarks Kirker, Nationalmuseet)

Kirker i Horsens Kommune
Kirker i Århus Stift
Kirker i Skanderborg Amt
Discovery Channel

Discovery Channel er en populærvidenskabelig tv-kanal, der  forenkler indviklede emner og gør dem spændende at høre om og se. Kanalen sendte første gang i USA i 1985. 

Kanalen er en betalingskanal: man kan kun se den, hvis man har parabol eller kabel-tv.
Dog kan den tyrkiske version ses gratis via parabol.

Kanalen har siden 2005 sponseret cykelholdet Team Discovery Channel.

Discovery Channel er bl.a. kendt for programmerne MythBusters og American Chopper.

Liste over serier 
 A Haunting
 American Chopper
 American Loggers
 Cash Cab
 Construction Intervention
 Curiosity
 Deadliest Catch
 Destroyed in Seconds
 Dirty Jobs
 Dual Survival
 Fight Quest
 Factory Made
 Ghost Lab
 Heartland Thunder
 How It's Made
 I Shouldn't Be Alive
 Into The Universe with Stephen Hawking
 Life
 Man vs. Wild
 Monsters Resurrected
 MythBusters
 One Way Out
 Out of the Wild
 PitchMen
 Planet Earth
 Prehistoric
 Prototype This!
 Shark Week
 Solving History with Olly Steeds
 Storm Chasers
 Survivorman
 Swamp Loggers
 Swords
 The Colony
 Time Warp
 Treasure Quest
 Ultimate Car Buildoff
 Verminators
 Weird or What?
 Worst Case Scenario
 Wreckreation Nation
 Livsfarlige kvinder

Under kanalen hører disse underkanaler:
 Discovery Channel
 Animal Planet
 Discovery Science 
 Investigation Discovery 
 Discovery World
 Discovery HD Showcase
 Animal Planet HD
 TLC

Eksterne henvisninger 

 Discovery Channels danske hjemmeside 
 Discovery Channel International
Assimilation (flertydig)

Assimilation (fra latin assimilatio "gøren lig med", af ad "til" og similis "lig med, mage til") betegner, at noget gøres lig med noget andet.

Assimilation bruges i flere forskellige betydninger:
 Inden for samfundsvidenskaben om kulturel tilpasning – se Assimilation.
 Inden for biologien om processer i planter – se Assimilation (biologi).
 Inden for fonetikken om det fænomen, at sproglyde påvirker hinanden – se Assimilation (fonetik).
 Inden for psykologien om en indlemmelse af ny viden – se Assimilation (psykologi)
Qemal Minxhozi

Qemal Minxhozi (født 1. april 1953 i Burrel) er en albansk diplomat og politiker.

Han er filolog af uddannelse med speciale i engelsk fra Tiranas Universitet.

Fra 2002 til foråret 2005 var han chef for den albanske ambassade i København (chargé d'affaires). 

Han blev i sommeren 2005 valgt som socialistisk parlamentsmedlem i Dibra-området.

Eksterne henvisninger 

 Opslag på Albaniens Parlaments web-site

 Qemal Minxhozi: Albanien er et stabiliserende land 

 We have to change the mentality. Interview with Qemal Minxhozi. Dansk udgave af interviewet i: Bjørn Andersen: To skridt fremad? [2005]

 Kilde: Bjørn Andersen: Albansk Almanak, 1999 ff.

Politikere fra Albanien
Filologer
Sønder Vissing-stenen 1

Sønder Vissing-stenen 1 er en dansk runesten fra den anden halvdel af 900-tallet.

Beliggenhed 
Runestenen står i Sønder Vissing Kirke mellem Horsens og Silkeborg. Den blev opdaget i 1836 i kirkegårdsdiget, hvor den tjente som sidesten til lågen. Indskriften vendte udad. Rammelinjerne er flere steder afsluttet af spiralornamentik, og materialet er granit/gnejs.  Flere skålgruber afslører, at stenen har tjent som kultsten i bronzealderen.  I 1838 blev den anbragt i våbenhuset og i 1897 flyttet ind i kirken i Sønder Vissing, hvor den nu står under orgelet. Tidligere skal den have stået på en gravhøj: "Gamle Folk i Sdr. Vissing fortalte i 1870’erne, at der forhen har ligget en Gravhøj paa det Sted, hvor Kirkens Vaabenhus nu er, og at den store Runesten har staaet ved denne Høj. Den blev sløjfet, og Jorden anvendt til at fylde nogle Begravelser ved Altret med."

Historie 
Stenen sandsynliggør, at Harald Blåtand i slutningen af 900-årene giftede sig med en vendisk prinsesse, som ellers ikke kendes fra nogen kilde. Hendes navn var Tove, og hun var datter af knees (kong) Mistivoj, som herskede over abodriterne i det område, der senere blev stift under bispesædet Oldenborg. Mistivoj og Harald Blåtand var nære allierede imod de vendere, som boede længere østpå, samt mod de tysk-romerske kejsere.

Indskrift 

Runestenen er skrevet i den langstavede udgave af det yngre runealfabet, og ordnet i parallelordning i to indrammede skriftbånd. R-runen er brugt for både palatalt R og for langt e. Dette kendes fra en enkelt anden dansk dansk runesten, nemlig Hobro-stenen 2, som dog ikke har nogen forbindelse med Sønder Vissing 1. I et lille område af Västergötland findes en mængde runesten med disse træk, og i de uppsvenske egne anvendes R-runen ofte for i-lyden. Højst usædvanligt nævner indskriften ikke navnet på den afdøde, og hvor der normalt ville følge en tilføjelse (apposition) om den afdødes dyder, følger her – ligesom på den store Jelling-sten – en apposition om stenrejseren.

Noter

Se også 
 Sønder Vissing-stenen 2

Eksterne henvisninger 
 http://www.arild-hauge.com/danske_runeinnskrifter2.htm 
 http://www.runer.ku.dk
Stoklund, Marie 2005. Sønder Vissing. Reallexikon der Germanischen Altertumskunde 29, s. 203-205. Berlin – New York. 

Runesten i Danmark
Horsens Kommune
Æggeblomme

Æggeblommen er navnet på den gullige del af ægget, der indeholder potentialet for kyllingen.

Blomme
Ali Pasha

Ali Pasha af Tepelana (født ca. 1741, død 24. januar 1822) var en albansk fyrste. Ali Pasha var stærkt omdiskuteret på sin tid. Han søgte at opnå selvstyre inden for det osmanniske rige og søgte forbindelse til Frankrig. Han blev nedkæmpet af osmannerne og henrettet.

Adskillige har skrevet om Ali Pasha, således Lord Byron og Peter Oluf Brøndsted der begge mødte ham. 

Ismail Kadaré har skrevet romanen Nichen i muren om ham.

Referencer

Eksterne henvisninger 

 Brøndsted, Peter Oluf, Interviews with Ali Pacha. Edited by Jacob Isager, (Athens, 1998)

Personer fra Albanien
Miqësia - Dansk-Albansk Forening

Miqësia – Dansk-Albansk Forening blev stiftet i København 22. januar 2003. Miqësia er albansk for venskab. Flere af medlemmerne har deltaget i udviklingsprojekter i Albanien. Første formand var tidligere landsdommer Hans Henrik Brydensholt, nuværende formand er Tue Magnussen.

FORENINGEN EKSISTERE IKKE LÆNGERE

Eksterne henvisninger 

 Foreningens hjemmeside 
 Foreningens erfaringsindsamlingsprojekt 

Foreninger fra Danmark
Looney Tunes

Looney Tunes  er navnet på en række tegnefilm produceret af Warner Bros. Pictures Inc.. Tegnefilmene er en del af Merrie Melodies.

Filmene fik nogle gennemgående figurer som haren Snurre Snup, den sorte Daffy And, Elmer Fjot og Pelle Gris, der er kendt for at stamme ekstremt meget. En del af dem var med kanariefuglen Piphans og katten Sylvester, der er på konstant jagt for at få fuglen. Det er klart en parodi på Tom og Jerry.

Kendte instruktører af Looney Tunes-tegnefilm var:

 Tex Avery
 Chuck Jones.
 Mel Blanc.
 Warren Foster.
 Charles M. Jones.

Figurer

Danske stemmer 
I de danske versioner fra 1980'erne er følgende stemmer brugt.

 Dennis Otto Hansen – Snurre Snup og Pelle Gris
 Henrik Koefoed – Daffy And
 Vibeke Dueholm – Pip, Bedste
 Peter Zhelder – Sylvester
 Lasse Lunderskov – Elmer Fjot
 Ole Fick – Onkel Hans / Speedy Gonzales
 Thomas Mørk – Pepe Le Puh
 Lars Thiesgaard – Marvin Marsmand / Taz / Grimm E. Ulv

Film

Live-action

Referencer

Eksterne henvisninger 

Tegnefilm fra USA
Blodurt

Blodurt (Sanguinaria) er en lille slægt, som er udbredt i Nordamerika. Det er forårsblomstrende stauder med tidligt løvfald. Her omtales kun den ene art, som dyrkes i Danmark.

 Canadisk Blodurt (Sanguinaria canadensis)

Valmue-familien
Canadisk blodurt

 
Canadisk blodurt (Sanguinaria canadensis) er en staude med oprette og ret store blade. Blomsterne er hvide med masser af gule støvdragere. Planten bruges som prydplante i skyggebede. Roden og især rodstokken afgiver rød saft, hvis den bliver såret. Hele planten er giftig.

Beskrivelse 
Canadisk blodurt en løvfældende staude med ganske få, oprette og ret store blade. Randen er lappet med grove tænder, oversiden er grågrøn, mens undersiden er rent grå. 

Blomstringen sker samtidig med, at bla­dene kommer frem, dvs. i april-maj. Blomsterne er rent hvide med mange kronblade og masser af gule støvdragere. Frøene modner godt og spirer vil­ligt under de rette, skov­bundsagtige forhold.

Planten overvintrer ved hjælp af rodstokken. Rod­nettet er trævlet og ikke særligt kraftigt. 

Højde x bredde og årlig tilvækst: 0,20 x 0,50 m (20 x 5 cm/år).

Hjemsted 
Blodurt hører hjemme i de løvfældende skove i det østlige Nordamerika, dvs. Canada og USA, bortset fra de bjergrige Rocky Mountainsstater. 

Arten findes ved Cold River neden for Drewsville, Cheshire County, New Hampshire, USA, og her vokser den i fugtpræget løvskov sammen med bl.a. Giftsumak, strudsvinge, amerikansk avnbøg, amerikansk kongebregne, amerikansk nældetræ, amerikansk snabelkalla, askebladet løn, hvid ask, hvid eg, kanelbregne, kapbalsamin, lodden hickory, rød løn, sukkerløn og virginsk troldnød

Note 

Flerårige urter
Bunddækkeplanter
Hvide blomster
Skovbundsplanter
Derivat (kemi)

Inden for kemien er et derivat en forbindelse, der kan afledes af en anden. På den måde kan visse stoffer have store grupper af derivater, som alle kan betragtes som varianter af det grundlæggende stof, hvor ét eller flere elementer er udskiftet med andre på samme plads.

Eksempel på derivater af et kemisk stof 

Hvis man bruger stoffet metan (sumpgas), som det grundlæggende stof, kan man aflede bl.a. følgende derivater fra det:

 tetraklormetan ("tetraklorkulstof" eller bare "tetra"), hvor de fire brintatomer er erstattet af fire kloratomer (-Cl).
 metanol ("træsprit"), hvor et brintatom er erstattet af en hydroxylgruppe (-OH)
 trifenylmetan, hvor tre brintatomer er erstattet af tre fenylgrupper (-C6H5)
 formaldehyd, hvor et brintatom er erstattet af en aldehydgruppe (-CHO)
 eddikesyre, hvor et brintatom er erstattet af en karboxylgruppe (-COOH)
 metylamin, hvor et brintatom er erstattet af en amingruppe (-NH2)

- i øvrigt indgår metan under navnet -metyl (-CH3) i talrige andre stoffers derivater.

Organisk kemi
Komedie

Komedie (fra gammelgræsk κωμῳδία/komodia, af κῶμος/kṓmos (= festival, sjov, halløj) og aoidos (= sanger, poet) fra aeidein (= at synge), beslægtet med ᾠδή/ode) er en betegnelse for morsomme teaterstykker og film.

Antikken 
Indenfor rammen af Dionysos-kulten blev der i Grækenland i 400-tallet f.Kr. fremført handlinger af maskerede, udklædte og talende skuespillere, afvekslende med et syngende og dansende kor. Komedien er flere tiår yngre end tragedien og voksede ud af den samme tradition. I Aristofanes' ældre komedier er en del af korpartiet, hvori forfatteren i jeg-form forsvarer sit værk og sine hensigter mod navngivne konkurrenter og politiske modstandere. I løbet af Aristofanes' forfatterskab forsvandt indslaget helt. Komedien kunne få sit navn efter koret, der ofte forestillede et dyr. Blandt Aristofanes' bevarede komedier er Fuglene, Frøerne og Hvepsene. De kan gå tilbage til rituelle maskerader i komediens ældste tid, som de ses på vasemalerier. 

Komedien gav forfatteren frihed til at hævde sine meninger lige i ansigtet på selv den mægtigste modstander, der ovenikøbet kunne latterliggøres. Samfundskritik var komediens favoritmotiv, men den parodierede også sin modsætning tragedien. Aristofanes gjorde grin med tragedieforfatterne efter tur, især Euripides, ved at bruge scenens tekniske muligheder - opfundet med tanke på tragedien - på bizart vis. Da den demokratiske frihed forsvandt i 400-tallet f.Kr., ophørte komediens funktion som talerør; på den tid var korets tekster også erstattet med et eneste ord til angivelse af, at her skal koret optræde.

Middelalderen 
I middelalderen var teaterkunsten gået til grunde og glemt, og dialogerne blev misopfattet som fortællende digte. Komedier blev betragtet som bryllupsdigte formet som dialog, da de romerske komedier endte med en bryllupsfest. Mens tragedien var skrevet i stylus gravis (= alvorlig stil), gav komedierne en grinagtig fremstilling af laverestående personer, skrevet i stylus humilis (= lav stil). I "Vergils hjul", en cirkel med tre sektorer, optræder også en mellemting, stylus medioris, der førte til pastoraledigtningen. I tragediedigtningens alvorlige stil omtaltes kun "ædle" ting som konger, krige, våben, heste, ørne, egetræer, roser og liljer. "Lave" ting som hyrder, køer og grise, spurve og ukrudt var forvist til den "lave stil" i komediedigtningen. Mens tragediernes "høje stil" fordrede, at karaktererne var "tapre", "smukke", "noble", var komediernes karakterer tilsvarende dumme, grimme og komiske. En sådan fremstilling af bønder betød ikke, at forfatteren nærede nogen foragt for bønder, men at han skrev i sin tids skematiske stil. Dermed blev en satiriker som Juvenal opfattet som "komediedigter", mens Dante kaldte sit hovedværk for Komedien, dels fordi digtet begynder i helvedes uhygge og ender i paradisets glæder, dels fordi det er skrevet på volgare, det italienske talesprog, i stedet for latin. Tilføjelsen "guddommelig" kom først i en trykt udgave fra 1550'erne, hvor Dantes værk præsenteres som en guddommelig komedie.

Noter

Se også 
 Dramatisk Bibliotek
 Det Kongelige Bibliotek
 Karakterkomedie

Teater
Filmgenrer
Humor
Lord Byron

George Gordon Byron, senere Lord Byron (født 22. januar 1788, død 19. april 1824) var en engelsk digter og politiker, der var en af de dominerende figurer indenfor Romantikkens litteratur. Han regnes for at være en af de største poeter i Englands historie, og hans værker læses stadig bredt i dag. Byrons mest kendte værker er de narrative digte Don Juan og Childe Harold's Pilgrimage.

I 1816 forlod han efter en skandaløs skilsmisse sit hjemland og vendte aldrig tilbage. Byrons datter var Ada Lovelace, der havde stor matematisk indsigt og som interesserede sig for automatisering. Han skrev på sit hovedværk, den store samfundssatire Don Juan i årene 1819-1824, men nåede ikke at blive helt færdig.

Byron besøgte Ali Pasha og skrev om ham i Childe Harold's Pilgrimage. Han deltog i den græske frihedskamp mod Osmannerriget i 1823, men døde året efter af malaria.

Den danske billedhugger Bertel Thorvaldsen skabte i 1831 en skulptur til erindring om Lord Byron og hans indsats i grækernes frihedskamp.

Referencer

Eksterne henvisninger 
 

 Lord Byron på wikisource (på engelsk)

Se også 
 Il corsaro, en opera af Verdi efter Byrons digt "The Corsair"
 I due Foscari, en opera af Verdi efter Byrons skuespil The Two Foscari

Digtere fra England
Romantikken
Baroner fra England
Medlemmer af Royal Society
Briter i 1700-tallet
Briter i 1800-tallet
Eksklusivaftale

En eksklusivaftale er i arbejdsmarkedssammenhænge en aftale som forpligter en arbejdsgiver til eksklusivt eller fortrinsvist at ansætte arbejdere fra en bestemt fagforening eller arbejdsløshedskasse. Eksklusivaftaler har siden 2006, med visse undtagelser, været forbudt ved lov. 

Eksklusivaftaler har således en variant kendt som fortrinsklausuler. 

I 1966 underkendte Højesteret (U.1967.58H) med dommerstemmerne 5-2 en overenskomsts fortrinsklausul vedrørende medlemskab af en bestemt A-kasse. Rettens flertal fandt at der ikke var "oplyst fornøden begrundelse for en forskelsbehandling af kasserne fra offentlige myndigheders eller institutioners side".

Før 2006 antog DA at mindst 230.000 danske lønmodtagere arbejdede på virksomheder, der havde en overenskomst, der inkluderede en eksklusivaftale i relation til faglig organisering. (citeret i præmis 24 i Sørensen og Rasmussen-dommen). 
 
Den Europæiske Menneskerettighedsdomstol kendte d. 11. januar 2006 arbejdsretlige eksklusivaftaler i strid med Den Europæiske Menneskerettighedskonventions artikel 11, der vedrører forsamlings- og foreningsfriheden. Det skete i sagen Sørensen og Rasmussen mod Danmark. I konsekvens heraf vedtog Folketinget i foråret 2006 en justering af reglerne i foreningsfrihedsloven (lov om foreningsfrihed på arbejdsmarkedet), således at ekslusivklausuler (med enkelte undtagelser) gjordes ulovlige. 

Fjernelsen af eksklusivaftaler havde central betydning for væksten hos de gule fagforeninger. 

I praksis har begrebet dog fortsat betydning, idet pres fra kollegaer, tillidsmand, eller andre kan forekomme.

Litteratur og avisartikler 
 Ole Hasselbalch, Foreningsfrihedsloven i kontekst (2006)
 "Menneskerettighedsdomstol afgør eksklusivaftalers lovlighed"; ritzau-artikel i Jyllands-Posten, januar 2006.

Kilder 

Jura
Erhvervsliv
Arbejdsmarkedet
Sort høst

Sort høst er en dansk dramafilm fra 1993 instrueret af Anders Refn. Manuskriptet er af Refn og Flemming Quist Møller efter Gustav Wieds roman Fædrene æde druer.

Ved Bodilprisuddelingen i 1994 modtog Sofie Gråbøl en Bodil for bedste kvindelige hovedrolle og Pernille Højmark bedste kvindelige birolle for deres roller i filmen.

Medvirkende

Ole Ernst
Marika Lagercrantz
Sofie Gråbøl
Jens Jørn Spottag
Helene Egelund
Sofie Stougaard
Lisbet Dahl
Lene Brøndum
Pernille Højmark
Otto Brandenburg
Benny Hansen
Peter Gilsfort
Kit Eichler
Aksel Erhardsen
Henrik Larsen
Anne-Lise Gabold
Christoffer Bro
Lene Vasegaard
Grethe Holmer
Asta Esper Andersen
Else Petersen
Niels Skousen
Majbritte Ulrikkeholm
Ida Dwinger
Baard Owe
Holger Perfort
Folmer Rubæk
Waage Sandø
John Hahn-Petersen
Claus Bue

Eksterne henvisninger
 

Danske film fra 1993
Dramafilm fra Danmark
Film instrueret af Anders Refn
Film fra Danmark (administrationskategori)
Dansksprogede film
Balladen om Holger Danske

Balladen om Holger Danske er en dansk dukkefilm fra 1996, skrevet og instrueret af Laila Hodell med stop-motion-animation af Mihail Badica.

Stemmer 
Thomas Mørk
Gustav Nordgreen Kragh Jacobsen
Sam Besekow
Vigga Bro
Marianne Tønsberg
Bertel Torne
Jesper Christensen
Birgitte Raaberg
Jens Arentzen
Claus Bue
Chresten Speggers-Simonsen
Johannes Hviid Lopdrup
Stig Hoffmeyer
Søren Sætter-Lassen
Rasmus de Neergaard
John Hahn-Petersen
Louise Herbert
Sofie Tønsberg
Ole Fick
Luise Hodell
Julian Kyhl
Eddie Kline
Jørgen Teytaud
Svend Johansen
Michael Wikke
Steen Rasmussen

Eksterne henvisninger 
 

Dukkefilm fra Danmark
Danske film fra 1996
Marienborg (flertydig)

Marienborg kan henvise til flere steder:

 Marienborg – bygning nord for København der siden 1962 har været embedsbolig for den danske statsminister
 Marienborg (Møn) – herregård på Møn
 Marienborg, Norge – område i Trondheim i Norge
 Marienborg Station - jernbanestation på Dovrebanen, i Trondheim i Norge
 Alūksne – by og slot (i Letland, tidligere Svensk Livland) der på svensk hedder Marienborg

Se også
 Marienburg
Inge Ketti

Inge Ketti (født 1. august 1923 i København, død 24. oktober 2012) var en dansk skuespillerinde.

Efter tre års elevskole på Folketeatret og Det ny Teater, debuterede Ketti på Allé Scenen i 1951 og kom året efter til Cirkusrevyen.

Fra 1956-1957 var hun knyttet til Det ny Teater og har herefter arbejdet som freelance.

Hun var gift med kollegaen Jørn Rose.

Blandt de film hun har medvirket i kan nævnes:

 Kampen mod uretten – 1949
 Dorte – 1951
 Vores fjerde far – 1951
 Familien Schmidt – 1951
 Rekrut 67 Petersen – 1952
 Sønnen – 1953
 Himlen er blå – 1954
 Bruden fra Dragstrup – 1955
 Vi som går stjernevejen – 1956
 Færgekroen – 1956
 Pigen i søgelyset – 1959
 Komtessen – 1961
 Landsbylægen – 1961
 Drømmen om det hvide slot – 1962
 Frøken April – 1963
 Slottet – 1964
 Mord for åbent tæppe – 1964
 Tandlæge på sengekanten – 1971
 Rektor på sengekanten – 1972

Eksterne henvisninger 
 
 

Personer fra København
Skuespillere fra Danmark